cyanic-selkie/wikianc huggingface dataset:
Ռայան Ուայթ
Ազգային ներկայացուցիչ
Իրադրության հանրայնացումը՝ ԶԼՄ-ների Ձեռքբերովի իմունային անբավարարության համախտանիշի մասին հոդվածների աճող քանակի ֆոնի վրա, Ուայթին դրել է լրատվամիջոցների ուշադրության կենտրոնում։ 1985-1987 թվականներին ամերիկյան ԶԼՄ-ներում տվյալ խնդրի մասին հոդվածների քանակը կրկնապատկվել է ։ Այդ ընթացքում Ռայանը հաճախ է հանդես եկել հեռուստատեսությամբ, տվել է հարցազրույցներ, պատմել իր հիվանդության մասին։ Նա դարձել է ՁԻԱՀ պանդեմիայի դեմ պայքարի խորհրդանիշ, մասնակցել է միջոցների հավաքագրմանն ու լուսավորական ընկերություններին։ Ուայթը հաճախ է եղել Ֆիլ Դոնահյուի թոք-շոուի հյուրը ։ Շատ հայտնի մարդիկ ներկայացել են Ուայթի հետ, որպեսզի փոխեն մարդկանց վերաբերմունքը ՁԻԱՀ-ով վարակվածների հանդեպ։ Երգիչներ Էլթոն Ջոնը, Ջոն Մելենքամփը և Մայքլ Ջեքսոնը, դերասաններ Մեթ Ֆրյուերը, Էլիզաբեթ Թեյլորը, Բրուք Շիլդսն ու Ալիսա Միլանոն, սպորտսմեններ Քարիմ Աբդուլ-Ջաբարն ու Գրեգ Լուգանիսը, բասկետբոլային մարզիչ Բոբի Նայթը, հայտնի բժիշկ Էվերեթ Կուպը, նախագահ Ռոնալդ Ռեյգանը և առաջին տիկին Նենսի Ռեյգանը՝ բոլոր նրանք հանդիպել են Ռայանի հետ։ Էլթոն Ջոնը դարձել է Ուայթների ընկերը․ նա զանգահարել, գրել և այցելել է Ռայանին առնվազն ամիսը մեկ անգամ ։ Երգիչը օգնել է ընտանիքին տուն գնել Սիսերոյում՝ տալով 16 500 դոլար։ Երբ գումարը հետ է վերադարձվել, Էլթոնը դրանով վճարել է Ռայանի քրոջ քոլեջի ուսուման համար ։ Մայքլ Ջեքսոնը Ուայթին նվիրել է կարմիր «Mustang» կաբրիոլետ ։ Ռայանը եղել է ՁԻԱՀ-ով և այլ ծանր հիվանդություններով հիվանդ շատ երեխաների ընկերը ։ Բայց չնայած հայտնիությանն ու հայտնիների կողմից ստացած նվերներին, Ուայթը հայտարարել է, որ չի սիրում լինել ուշադրության կենտրոնում և ընդգծել է, որ յուրաքանչյուր պահի պատրաստ կլիներ փոխարինել իր ճանաչումը հիվանդությունից ազատվելու հետ ։
1988 թվականին Ուայթը հանդես է եկել նախագահ Ռեյգանի ՁԻԱՀ-ով վարակվածների հանձնաժողովի առջև։ Նա պատմել է խտրականության մասին, որի հետ բախվել է, երբ առաջին անգամ փորձել է վերադառնալ դպրոց և թե ինչպես են նրա հիվանդության մասին լավ տեղեկացված մարդիկ ջերմորեն ողջունել նրան Սիսերո քաղաքում։ Ռայանը՝ հենվելով իր սեփական փորձի վրա, ընդգծել է ՁԻԱՀ-ի մասին մարդկանց տեղեկացվածության կարևորությունը ։
1989 թվականին ABC ալիքում թողարկվել է «Ռայան Ուայթի պատմությունը» (The Ryan White Story) հեռուստատեսային ֆիլմը, որի գլխավոր դերը կատարել է Լուկաս Հաասը։ Ջուդիթ Լայթը խաղացել է Ռայանի մոր, իսկ Նիկի Քոքսը՝ նրա քրոջ՝ Անդրեայի դերը։ Ֆիլմում նաև հայտնվել են Սառա Ջեսիկա Փարկերը (բուժքրոջ դերում), Ջորջ Զունդզան (բժշկի դերում) և Ջորջ Սքոթը (փաստաբանի դերում)։ Ուայթն այդ ժապավենում փոքր դեր է խաղացել՝ պատկերելով ՄԻԱՎ-ով տառապող Չադի անունով մեկ այլ տղայի, որն ընկերացել է գլխավոր հերոսի հետ ։ Ֆիլմը դիտել են մոտ 15 միլիոն հանդիսատես ։ Կոկոմոյի որոշ բնակիչներ որոշել են, որ էկրանին իրենց քաղաքն անարդարացիորեն հայտնվում է բացասական լույսի ներքո։ Առաջնախաղից հետո նախկին քաղաքապետ Ռոբերտ Ֆ. Սարջենտի մամուլի ծառայությունը ողողվել է բողոքներով և նամակներով, որոնք եկել են ամբողջ երկրից, չնայած այն ժամանակ նա այլևս չէր զբաղեցնում քաղաքի ղեկավարի պաշտոնը ։
1990 թվականի սկզբին Ուայթի առողջությունը կտրուկ վատացել է։ Այնուամենայնիվ, մարտի 26-ին ԱՄՆ նախկին նախագահ Ռոնալդ Ռեյգանի և նրա կնոջ՝ Նենսի Ռեյգանի հետ Լոս Անջելեսում կայացած հանդիպման ժամանակ Ռայանը խոսել է առաջիկա ավարտական երեկոյի և քոլեջ ընդունվելու իր հույսերի մասին ։ Նույն օրը երեկոյան՝ «Օսկար» մրցանակի հանձնման արարողության ժամանակ, որպես հյուր հանդես եկած Ուայթն իրեն շատ վատ է զգացել և ստիպված է եղել հեռանալ մինչ դրա ավարտը ։
Մահ
1990 թվականի մարտի 29-ին՝ դպրոցն ավարտելուց մի քանի ամիս առաջ, Ուայթն Ինդիանապոլիսի Ռեյլի մանկական հիվանդանոց է ընդունվել շնչառական վարակով։ Երբ նրա վիճակը վատացել է, նա միացվել է արհեստական շնչառության ապարատների և ընդունել սեդատիվ դեղամիջոցներ։ Հիվանդանոցում ներկա է եղել Էլթոն Ջոնը, իսկ հոսպիտալի հեռախոսը չի դադարել բարյացակամների զանգերից։ Ի թիվս այլոց, փոխնախագահ Դեն Քուեյլը և սենատոր Էդվարդ Մուր Քենեդին հարցրել են Ուայթի բարեկեցության մասին ։ Երբ Ռայանը եղել է անգիտակից վիճակում, նրան վերջին 11 տարվա ընթացքում առաջին անգամ այցելել է հայրը (Հյուբերտը և Ջինին բաժանվել են, երբ որդին եղել է յոթ տարեկան, և Ուայթ ավագը չի պահպանել ընտանիքի հետ հարաբերությունները, չնայած ապրել է Կոկոմոյում) ։ Ռայան Ուայթը մահացել է 1990 թվականի ապրիլի 8-ի առավոտյան ժամը 7-ին, 18 տարեկան հասակում ։ Թեև 1984 թվականին բժիշկները Ռայանին տվել են 6 ամսից ոչ ավելի կյանք, նա ապրել է ավելի քան 5 տարի։ Այդ օրը հիվանդասենյակում գտնվող պաստոր Ռեյմոնդ Պրոբասկոն ասել է. «Այս փխրուն տղան մեզ ցույց տվեց ոգու իրական վսեմությունը»։
Ավելի քան 1500 մարդ ապրիլի 11-ին ներկա է գտնվել Ռայանի հուղարկավորությանը և հրաժեշտի արարողությանը, որը տեղի է ունեցել Ինդիանապոլիսի Մերիդիան փողոցի Պրեսբիտերական եկեղեցում ։ Ուայթի դագաղը կրել են նաև այնպիսի հայտնի դեմքեր, ինչպիսիք են ֆուտբոլիստ Հաուի Լոնգը, լրագրող Ֆիլ Դոնահյուն և երգիչ Էլթոն Ջոնը, որը կատարել է «Skyline Pigeon» երգը։ Հուղարկավորությանը ներկա են եղել նաև երաժիշտ Մայքլ Ջեքսոնը և առաջին տիկին Բարբարա Բուշը։ Այդ օրն Ինդիանա նահանգի տարածքում իջեցվել են պետական դրոշները։
Ռայան Ուայթը թաղվել է Սիսերոյում՝ մոր տնից ոչ հեռու։ Նրա մահվանից մեկ տարի անց գերեզմանը չորս անգամ դարձել է վանդալների թիրախ ։ Ժամանակի ընթացքում այն սրբավայր է դարձել Ռայանի երկրպագուների համար ։
Ժառանգություն
Ուայթը 80-ական թվականների վերջին ՄԻԱՎ-ով վարակված առավել հայտնի մարդկանցից մեկն էր։ Դերասան Ռոք Հադսոնի հետ միասին նա դարձել է ՄԻԱՎ-ով վարակված ամենավաղ հանրային ներկայացուցիչներից մեկը։ Ավելի ուշ խնդրի հետ կապված հասարակական գործիչների հետ միասին, ինչպիսիք են Քրեյ եղբայրները, Մեջիք Ջոնսոնը, Քիմբերլի Բերգալիսը և Ֆրեդի Մերկուրին, Ուայթը օգնել է բարձրացնել հասարակության իրազեկությունն այս համաճարակի լրջության մասին ։
Ուայթի մահից հետո ձևավորվել են բազմաթիվ բարեգործական կազմակերպություններ։ Ինդիանայի համալսարանի պարային մարաթոնը, որն անցկացվում է 1991 թվականից ի վեր, գոյության առաջին 18 տարիների ընթացքում ավելի քան 5 միլիոն դոլար է հավաքել Ռեյլի մանկական հիվանդանոցի համար։ Ուայթի մահը Էլթոն Ջոնին դրդել է ստեղծել ՁԻԱՀ-ի դեմ պայքարի սեփական հիմնադրամ ։ Նա նաև իր երգերից մեկի եկամուտը նվիրաբերել է Ռեյլիի հիվանդանոցին ։ Ջինի Հեյլը ստեղծել է Ռայան Ուայթի անվան բարեգործական հիմնադրամ, որը գոյություն է ունեցել 1992-2000 թվականներին։ Ամենամյա նվիրատվությունները հասել են 300 000 դոլարի։ 1992 թվականին Հեյլը հրատարակել է «Ռայան Ուայթ։ Իմ պատմությունը» («Ryan White: My Own Story ») գիրքը, որի հեղինակը նրա որդին է։ Հետագայում Ռայանի մայրն իր լուսավորչական գործունեությունը շարունակել է համացանցային կայքի միջոցով։
1980-ական թվականների սկզբին ՁԻԱՀ-ն անտեսվել է հասարակության կողմից և համարվել է գեյերի խնդիր կամ նույնիսկ պատիժ՝ համասեռամոլության համար, քանի որ առաջին բացահայտված հիվանդացածների թվում են եղել սեռական փոքրամասնությունների ներկայացուցիչներ ։ Ուայթի ախտորոշումը շատերին ցույց է տվել, որ այս խնդրի հետ կարող է բախվել յուրաքանչյուրը ։ Ռայանը որոշ հոմոֆոբների կողմից հանդես է եկել՝ որպես ՁԻԱՀ համաճարակի «անմեղ զոհ», բայց նա և իր ընտանիքը միշտ դեմ են արտահայտվել այդ տերմինին, քանի որ այն օգտագործվել է ընդգծելու համար, որ ՄԻԱՎ-ով վարակված համասեռամոլները, իբր, վաստակել են իրենց հիվանդությունը և մեղավոր են դրա տարածման համար։ «Նյու Յորք Թայմսին» տված հարցազրույցում Ուայթի մայրը մեջբերել է Ռայանի խոսքերը. «Ես այնպիսին եմ, ինչպես այլ ՁԻԱՀ-ով հիվանդ մարդիկ, անկախ նրանից, թե ինչպես եմ վարակվել»։ Ջինին ընդգծել է, որ իր որդին այդքան երկար չէր ապրի առանց ԼԳԲՏ համայնքի աջակցության ։
1990 թվականի օգոստոսին, Ուայթի մահից չորս ամիս անց, Կոնգրեսն ընդունել է «ՄԻԱՎ/ՁԻԱՀ-ով հիվանդների օգնության մասին Ռայան Ուայթի անվան արտակարգ օրենք» («Ryan White CARE Act»), որը հաճախ պարզապես կոչվում է «Ռայան Ուայթի օրենք» ։ Այն նախատեսված է ՄԻԱՎ-ով վարակված անձանց բժշկական օգնության հասանելիություն տրամադրելու համար, որոնք չունեն ֆինանսավորման այլ աղբյուրներ կամ որոնց ապահովագրությունը թույլ չի տալիս վճարել այդ օգնությունը։ Օրենքի գործողության ժամկետը երկարացվել է 1996, 2000, 2006 և 2009 թվականներին։ 2009 թվականին երկարաձգելու ընթացակարգի ժամանակ Բարաք Օբաման հայտարարել է նաև ԱՄՆ-ում ՄԻԱՎ-ով հիվանդների ուղևորության և ներգաղթի արգելքը չեղարկելու պլանների մասին, որը սահմանվել էր 22 տարի առաջ։ Նրա խոսքով՝ «այդ սահմանափակումն ավելի շուտ հիմնված էր վախի, քան իրական տվյալների վրա» ։ Ծրագիրն աջակցում է մոտավորապես 500 000 մարդու մեկ տարվա ընթացքում։ 2004 թվականին նա միջոցներ է տրամադրել 2567 կազմակերպությունների ։ 2006 թվականի սեպտեմբերին այդ դաշնային ծրագրի հիմնադրամը կազմել է ավելի քան 2,1 միլիարդ ԱՄՆ դոլար ։
Ռայան Ուայթը 20-րդ դարի վերջին 25 տարիների ամենաազդեցիկ մարդկանց ցուցակում զբաղեցրել է քսանչորսերորդ տեղը՝ ըստ «USA Today»-ի վարկածի, ինչպես նաև Աննա Ֆրանկի և Ռուբի Բրիջեսի հետ միասին ներկայացվել է Ինդիանապոլիսի մանկական թանգարանում «Երեխաների ուժը. Ներդրում» ցուցահանդեսում ։ 1993 թվականին տված հարցազրույցում ՁԻԱՀ-ի խնդրի մասին ակտիվիստ Լարի Կրամերն ասել է. «Ես կարծում եմ, որ փոքրիկ Ռայան Ուայթը, հավանաբար, ավելի շատ բան է արել, որպեսզի փոխի այս հիվանդության գաղափարը, քան մեկ ուրիշը» ։
Արտաքին հղումներ
Կատեգորիա:ՁԻԱՀ-ի հետ կապված հիվանդություններից մահացածներ
Ոչ նյուտոնական հեղուկ
Ոչ նյուտոնական հեղուկ են անվանում այն հեղուկը, որի ընթացքում նրա մածուցիկությունը կախված է գրադիենտի արագությունից ։ Սովորաբար նման հեղուկները խիստ անմիատարր են։ Ամենապարզ ցուցադրական կենցաղային օրինակ կարող է հանդիսանալ օսլայի խառնուրդը փոքր քանակությամբ ջրի հետ։ Ինչքան ավելի արագ է տեղի ունենում հեղուկում նյութը կապող մակրոմոլեկուլների արտաքին ազդեցությունը, այնքան բարձր է հեղուկի մածուցիկությունը։
Պատմություն
17-րդ դարի վերջում Իսահակ Նյուտոնը ուշադրություն է դարձրել, որ արագ թիավարումն ավելի դժվար է, քան եթե դա անել դանդաղ։ Նա ձևակերպեց օրենք, որի համաձայն՝ հեղուկի մածուցիկությունը մեծանում է համամասնորեն ուժի ազդեցությանը դրա վրա։ Նյուտոնը լրացուցիչ ուշադրություն է դարձրել հեղուկների առանձնահատկություններին, երբ փորձել է գլանի պտտման միջոցով ստեղծել Արեգակնային համակարգի մոլորակների շարժումը, պատկերելով Արևը ջրի մեջ։ Եթե պահպանել գլանի պտույտը, ապա պտույտը աստիճանաբար փոխանցվում է հեղուկի ամբողջ զանգվածին։ Հետագայում նման հեղուկների հատկությունները նկարագրելու համար սկսել են օգտագործել «ներքին շփում» և «մածուցիկություն» տերմինները, ստացած նույն տարածումը։ Նյուտոնի այդ աշխատանքները սկիզբ դրեցին մածուցիկության և ռեոլոգիաի ուսումնասիրությանը (ֆիզիկայի բաժին, որը ուսումնասիրում է դեֆորմացիաներ և նյութերի հոսկանությունը)։
Հեղուկի ռեոլոգիական մոդելներ
Դասակարգումը կատարվում է մածուցիկության լարման կախվածությունից տեղաշարժի արագությունից (արագության գրադիենտից), որտեղ \vec v՝ հոսանքի արագությունն է։ Ոչ նյուտոնական հեղուկի առանձին դեպք են հանդիսանում՝ տիքսատրոպիկ և ռեոպեքս հեղուկները, որոնց մածուցիկությունը փոփոխվում է ժամանակի ընթացքում։ Այլ դասակարգումը՝ \eta մածուցիկության կախվածությունից \dot\gamma մղման արագության մեծությունից։ Դիլատանտային հեղուկի բնորոշ օրինակ են հանդիսանում պինդ մասնիկների խտացրած կախույթները, իսկ կեղծ պլաստիկներինը՝ հալչումները և լուծույթները։
Մշակույթում
Որպես հայտնի օրինակներ կարելի է բերել «Ձեռքերի մաստակ» և «լիզկան» խաղալիքները։
Արտաքին հղումներ
Կատեգորիա:Հիդրոդինամիկա Կատեգորիա:Պոլիմերներ
Արդարության Լիգա: Կոնֆլիկտի աղբյուրի պարադոքս
Սյուժե
Բարի Ալեն` Երկրի վրա ամենաարագ մարդը։ Շատ տարիներ առաջ նրա մոր` Նորա Ալենին, սպանել է ավազակը։ Տարիներ անց, Բարին դարձել է Ֆլեշ` Ցենտրալ-Սիթիի սուպերհերոս։ Շուտով նա դարձել է «Արդարության Լիգա» թիմի անդամ անդամ։ Մի օր, կռվելով իր ոխերիմ թշնամու` Պրոֆեսոր Զումի հետ, Բարին հասկանում է, որ չի կարող ապրել իր մոր մահը։ Նա վազում է ճանապարհով և ցատկում Արագության Ուժի մեջ ու փրկում իր մորը։ Արթնանալով, Բարին սարսափով հասկանում է, որ ամեն ինչ շրջվել է` նրա մայրը ողջ է և անվնաս, իր հարսնացու` Այրիսը ունի ամուսին և երեխա, նա չունի Արագության Ուժ, «Արդարության Լիգան» այս աշխարհում գոյություն չունի, իսկ միակ թիմի անդամը, որը պաշտպանում է աշխարհը, դա Բեթմենն է։ Պարզվում է, որ Բարին շատ ուժեղ է փոխել իրականությունը` նոր իրականությունում Սուպերմենին բռնել և պահում են իր ուժերը զսպող մենախուցում, Խել Ջորդանը մատանին չի գտել, Հրաշք կինը պատերազմում է Ակվամենի հետ, իսկ Գոտեմ-Սիթիում սպանվել է փոքրիկ Բրյուսը, սակայն, նրա ծնողները ողջ են մնացել։ Բայց եթե, Թոմասը դարձել է սուպերհերոս, թեկուզ և դաժան հնարավություններով, ապա Մարտան դարձել է խենթ Ջոկեր։ Ցենտրալ-Սիթիի էկրաններին ցույց են տալիս, թե ինչպես է քաղաքի նոր հերոս` Քաղաքացի Ցուրտը մարտնչում Կապիտան Բումերանգի հետ։ Նաև հասնում է Հրաշք կնոջ և Ակվամենի միջև պատերազմը, իսկ Կիբօրգը, աշխատելով ԱՄՆ Կառավարության վրա, փորձում է նրանց կանգնեցնել։ Բարին ուղարկվում է Թոմասի մոտ, և նրանք միասին ստեղծում են մի սարք, որը վերադարձնում է Ֆլեշին սուպեր-արագությունը։ Լայնածավալ մարտի ժամանակ, երկու կողմերի միջև հայտնվում է Պրոֆեսոր Զումը, որը իրականության փոփոխումից հետո դարձել է ոմն «պարադոքս»։ Տոունը դաժանաբար ծեծում է Ֆլեշին, բայց նրան սպանում է մահամերձ Բեթմենը։ Փրկված Բարին վերջին ուժերով վազում է Արագության Ուժի մեջ և կանգնեցնում է իր վաղ տարբերակին, որը որոշել է փրկել իր մայրիկին ֆիլմի սկզբում։ Ամեն ինչ վերադառնում է իր տեղը. «Արդարության Լիգան» կրկին պաշտպանում է աշխարհը, իսկ Բարին, Թոմասից հաղորդում է Բրյուսին նամակ, որը Ուեյն-ավագը գրել է իր որդու համար, եթե Բարին իրականությունը նախկին կդարձներ։ Մինչև հոգու խորքը հուզված՝ Բրյուսը շնորհակալություն է հայտնում Բարիին, իսկ նա վերադառնում է Ցենտրալ-սիթին և կրկին պաշտպանում է քաղաքը սուպեր-չարագործներից և հանցագործներից։
Աղբյուրներ
Կատեգորիա:2013 մուլտֆիլմեր Կատեգորիա:Ամերիկյան մուլտֆիլմեր Կատեգորիա:Անգլերեն մուլտֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր Փարիզի մասին Կատեգորիա:Ամուսնական դավաճանությունը ֆիլմերում
Ալյասկայի որոնումներում
«Ալյասկայի որոնումներում» (անգլ․ Looking for Alaska) ՝ Ջոն Գրինի վեպը, հրատարակված 2005 թվականի մարտին։
Վեպը պարգևատրվել է Մայքլ Լ․ Պրինցի «Ամերիկյան գրադարանային ասոցիացիայի» ամենամյա մրցանակով, որպես «տարվա լավագույն գիրք, որը գրվել է դեռահասների համար 2006 թվականին, հիմնված բացառապես իր գրական արժանիքների վրա»։ Վեպը հայտնվել է նաև Ալաբամայի ամենամյա «10 լավագույն գրքեր դեռահասների համար» ցուցակում։ Այն մտել է մի քանի միջնակարգ դպրոցների ու քոլեջների դպրոցական ծրագիր ու թարգմանվել մի շարք օտար լեզուներով։
Նկարագրություն
Գլխավոր հերոսը ՝ տասնվեցամյա Մայլս Հոլթերը, հետաքրքրվում է հայտնիների վերջին խոսքերով։ Հետևելով Ֆրանսուա Ռաբլեի վերջին խոսքերին, նա թողնում է իր միապաղաղ կյանքը և ուղևորվում է նոր դպրոց Քալվեր Քրիկում, որոնելով «Մեծ «Եթեն»»։ Այստեղ նա գտնում է իր առաջին ընկերներին ու սիրահարվում է մի աղջկա՝ Ալյասկա Յանգ անունով, ով տակնուվրա է անում իր կյանքը, իսկ հետո անհետանում դրանից։ Սարսափելի ողբերգությունը ստիպում է Մայլսին լրջորեն մտածել կյանքի ու մահվան հարցի շուրջ։
Սյուժե
«Ալյասկայի որոնումներում» գիրքը սկսվում է նկարագրությունից, թե ինչ «դեր» է խաղում իր դպրոցում գլխավոր հերոսը։ Նրա ծնողները, պատկերացում չունենալով անգամ, որ իրենց երեխան ընկերներ չունի, խնջույք են կազմակերպում Ֆլորիդայից ավագ դպրոց` Քալվեր Կրիկ (Ալաբամա) մեկնելիս և այդ խնջույքով նա հայտնվում է անհարմար իրավիճակում։ Այն հարցին, թե արդյոք մեկնում է նա ընկերների բացակայության պատճառով, Մայլզը պատասխանում է բացասաբար։ Նա ծնողների համար կարդում է Ֆրանսուա Ռաբլեյի վերջին խոսքերը` «Ես գնում եմ փնտրեմ Մեծ Հնարավորը», բացատրելով, որ հենց Մեծ Հնարավորի հետևից է նա ուղևորվում գիշերօթիկ դպրոց։
Շուտով Քալվեր Կրիկում հայտնվելուց հետո Մայլզը հանդիպում է իր նոր հարևանին` Չիպ «Գնդապետ» Մարտինին։ Գնդապետը Մայլզին հորինում է Հաստլիկ մականունը, ծաղրելով նրա նիհարությունը ու բարձր հասակը։ Չիպը ծանոթացնում է նորեկին իր ընկերուհիներից մեկի` Ալյասկա Յանգի հետ, հմայիչ, բայց շատ զգայուն մի աղջկա։ Հենց նույն օրը Հաստլիկը առաջին անգամ բախվում է դժվարությունների հետ։ Գիշերը հարուստ երեխաների մի խումբ իրեն դուրս են քաշում մահճակալից ու տանում լիճ։ Նրանք, ովքեր ամեն արձակուրդ անցկացնում են ոչ թե դպրոցում, այլ`տանը։
Կատակը, որով դիմավորում են բոլոր նորեկներին, լուրջ շրջադարձ է առաջացնում, ու դա դառնում է վեճի պատճառ Գնդապետի ու Ալյասկայի հետ, սակայն հենց այդ կոնֆլիկտն է հիմք ծառայում նրանց ու Հասլիկի ընկերության։
Վերջինս սիրահարվելով Ալյասկային, մի օր վերջապես ավելի է մտերմանում նրա հետ, բայց գիշերը Ալյասկան, լաց լինելով խնդրում է նրան ու Գնդապետին օգնել իրեն, շեղել դպրոցի տնօրենին, որպեսզի նա կարողանա փախչել Քալվեր Կրիկից․ Նույնիսկ չիմանալով ինչու ընկերները օգնում են նրան։
Առավոտյան ընկերները իմանում են, որ աղջիկը մահացել է ավտովթարի ընթացքում։ Իրենց մեղավոր զգալով նրա մահվան մեջ, նրանք որոշում են վերջնական կատակ կազմակերպել Ալյասկայի պատվին։ Այդ ժամանակ Հաստլիկը փորձում է հասկանալ ինչու է մահացել Ալյասկան, ինչու է նա գիշերը որոշել գնալ դպրոցից։
Վերջում պարզվում է, որ նա գնացել է մոր գերեզմանին, որովհետև իրեն պատասխանատու է համարել նրա մահվան մեջ ու ամեն տարի նա գնացել է նրա մոտ՝ գերեզման։ Քանի որ հարբած էր նա չի կարողանում տիրապետել մեքենային ու ավտովթարի է ենթարկվում։
Գիրքը վերջանում է Հաստլիկի կրոնական թեմայով շարադրությամբ ու Ալյասկայի հետ հրաժեշտով։
Գրքի հերոսներ
Մայլզ Հոլտեր (Miles Halter) ՝ վեպի գլխավոր հերոս, ով ունի ունիկալ հոբբի, նա հավաքում է հայտնի մարդկանց վերջին խոսքերը։ Հոլտերը գնում է սովորելու Քալվեր Կրիկ (Culver Creek) գիշերօթիկ դպրոց, որոնելով «Մեծ «Հնարավորը»»։ Բարձրահասակ ու նիհար, բայց իր նոր ընկերները իրեն հեգնանքով անվանում են «Հաստլիկ»(«Pudge»)։ Սիրահարված է Ալյասկա Յանգին, որի հետ վեպի մեծ մասում ունենում է խառը հարաբերություններ, հիմնականում ոչ փոխադարձ զգացմունքներ։
Ալյասկա Յանգ (Alaska Young)՝ ազատ, համարձակ, անկանխատեսելի ու առեղծվածային աղջիկ, ով գրավում է Մայլզի ուշադրությունը ու սիրտը։ Վեպում նա հանդես է գալիս որպես նվիրված ընկեր, հաճախակի օգնելով իր ընկերներին անձնական հարցերում, ինչպես նաև ալկոհոլի ու սիգարետների գործում։
Տակումի Հիկոհիտո (Takumi Hikohito)՝ անհավանական տաղանդավոր MC/հիփ-հոփ էնտուզիաստ, Ալյասկայի ու Չիպի ընկեր, ով հաճախ է տառապում միայնությունից, այն պատճառով, որ չի մտնում Ալյասկայի, Մայլզի ու Չիպի հիմնական պլանների մեջ։
Լարա Բուտերսկայա (Lara Buterskaya) ՝ ներգաղթյալ Ռումինիայից։ Հանդիսանում է Ալյասկայի ընկերուհին, ով վերջում դառնում է Մայլզի նախկին ընկերուհին։
«Արծիվ»  («The Eagle») Քալվեր Կրիկի դեկան։
Ջեյք (Jake)՝ Ալյասկայի ընկերը, ով նրանից հեռու է ապրում։
Ցուցադրություն
Էկրանավորման իրավունքները գնել էր Paramount Pictures-ը 2005 թվականին։ Սցենարը պետք է գրվեր Ջոշ Շվարցի կողմից, բայց Paramount-ի կողմից հետաքրքության բացակայության պատճառով արտադրությունը հետաձգվեց անհայտ ժամանակահատվածով։ Հայտնի է, որ Paramount-ը վերսկսում է աշխատանքները Ջոն Գրինի «Մեղավոր են աստղերը» ֆիլմի էկրանավորման հաջողությունից հետո ։ Որպես ռեժիսոր ընտրվել է Ռեբեկկա Թոմասը, իսկ սցենարիստներ են դարձել Սկոտտ Նեյստադտերը ու Մայքլ Ուեբերը ։
2006 թվականի հունվարին՝ վիդեոյում, որտեղ Ջոն Գրինը պատասխանել է երկրպագուների հարցերին, հայտարարել է, որ որոշված չի նկարահանումների որոշակի ժամանակահատված, ինչպես նաև ֆիլմը չի հանդիսանում ոչ իր, ոչ էլ կինոստուդիայի պլաններում առաջնային։
Արտաքին հղումներ
Կատեգորիա:2005 վեպեր Կատեգորիա:Ամերիկյան վեպեր
Քարաղբյուր (գետ)
Քարաղբյուր, գետ Հայաստանի Արագածոտնի և Շիրակի մարզերում։ Սկիզբ է առնում Փամբակի լեռների հարավային լանջերից և Ճարճակիս գյուղից 4 կմ հարավ-արևմուտքում միանալով Դաշտակի ջուր գետին կազմավորում է Քասաղ գետը։ Երկարությունը՝ 25 կմ ։
Օրենքով շիկահերը 2
«Օրենքով շիկահերը 2» (անգլ. Legally Blonde 2: Red, White & Blonde), Ամանդա Բրաունի սցենարի հիման վրա կատակերգություն` նկարահանված ռեժիսոր Էրման-Վերֆելդի կողմից։
Սյուժե
Երիտասարդ փաստաբան Էլ Վուդսն աշխատում է Բոստոնի խոշոր ընկերությունում։ Էլը պատրաստվում է ամուսնանալ, բայց հիշում է, որ իր շան` Վելիկանի մայրիկին չի հրավիրել հարսանիքին, հասցեն և հեռախոսի համարը չունենալու պատճառով։ Վուդսը սկսում է որոնումները, բայց հանկարծ իմանում է, որ Վելիկանի մայրը գտնվում է V.E.R.S.A.C.E ընկերությունում, որտեղ կենդանիների վրա կատարում են կոսմետիկ փորձարկումներ։ Էլը ստիպում է ընկերությունը փակել, սակայն տնօրենը չի հաստատում նրա նախաձեռնությունը։ Էլը զայրացած արտահայտում է իր բարոյական սկզբունքները և տնօրենը հեռացնում է նրան։ Որպեսզի փրկի իր շան մոր կյանքը` Էլը ուղևորվում է Վաշինգտոն։ Էլը տեղափոխվում է հյուրանոց, որտեղ ծանոթանում է դռնապանի հետ, ով ամեն հարցում օգնում է իրեն։ Վուդսը կազմակերպում է խումբ, որը դեմ է կենդանիների վրա փորձարկումներին, սակայն չի ստանում իր գործընկերների աջակցությունը։ Քաղաքական գործիչներից մեկը` ում շունը միասեռական էր, օգնում է Էլ Վուդսին։ Բացի դրանից նրա կողմից էին Կոնգրեսական Լիբի Խաուզերը, ով Delta Nu-ի անդամ էր, և Վիկտորիա Ռադը, սակայն հետո նա հրաժարվում է օգնել Էլին։ Վուդսի միակ շանսը` հավաքել ստորագրություններ։ Ռադի շտաբը օգնում է հավաքել ստորագրություններ, երիտասարդական կազմակերպությունը Վաշինգտոնում կազմակերպում է բողոքի ցույց, որի ընթացքում Վուդսը իր խոսքով ելույթ է ունենում ԱՄՆ-ի Կոնգրեսականում։ Կենդանիների վրա փորձարկումների մասին օրենքը ստորագրում են, Էլն ամուսնանում է Վաշինգտոնում իր սիրեցյալ Էմմետի հետ։
Հետաքրքիր փաստեր
Ֆիլմի շահույթը կազմել է 121 600 000 ԱՄՆ դոլլար։
Արտաքին հղումներ
Կատեգորիա:2003 ֆիլմեր Կատեգորիա:Անգլերեն ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:2000-ականների կինոկատակերգություններ Կատեգորիա:Ամերիկյան կինոկատակերգություններ Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:MGM ֆիլմեր
Արտամարմնային բեղմնավորում
Արտամարմնային բեղմնավորում (կամ բեղմնավորում, ԱԲ), բեղմնավորման գործընթաց է, որի կիրառման դեպքում ձվաբջիջը մարմնից դուրս (in vitro, լատիներենից թարգմանաբար նշանակում է «ապակու մեջ») միանում է սերմնաբջջին։ Այս գործընթացը ներառում է կնոջ օրգանիզմում օվուլյացիոն գործընթացն ուսումնասիրելն ու այն խթանելը, ինչի արդյունքում կնոջ ձվարաններից հեռացնում են ձվաբջիջ կամ ձվաբջիջներ և թողնում, որ սպերման բեղմնավորի դրանք հեղուկում, լաբորատոր պայմաններում։ Բեղմնավորված ձվաբջջում (զիգոտ) 2֊6 օր ընթանում է սաղմի մշակման գործընթացը, որից հետո այն փոխադրվում է նույն կամ մեկ այլ կնոջ արգանդում։ Այս ամենի վերջնանպատակը հղիություն գրանցելն է։
Արտամարմնային բեղմնավորումը վերարտադրողական օժանդակ տեխնոլոգիա է, որը կիրառվում է անպտղության բուժման և գեստացիոն փոխնակ մայրության (սուրոգատ մայրություն) համար, որի դեպքում բեղմանվորված ձվաբջիջը փոխադրվում է փոխնակ մոր արգանդ, իսկ ծնված երեխան գենետիկ որևէ կապ չի ունենում փոխնակ մոր հետ։
Կան երկրներ, որտեղ արգելված է արտամարմնային բեղմնավորման մեթոդով անպտղությունը բուժելը, ինչի արդյունքում նոր թափ է ստանում բժշկական տուրիզմը։ Այս դեպքում մարդիկ մեկ այլ երկիր են մեկնում բեղմնավորման, պտղաբերության վերականգնման նպատակով։ Արտամարմնային բեղմնավորման սահմանափակումները ներառում են ծախսերի և այն տարիքի գործոնը, երբ հնարավոր է դրական ելքով առողջ հղիություն ունենալ։ Արտամարմնային բեղմնավորման են դիմում, երբ ավելի նվազ ինվազիվության և համեմատաբար ավելի էժան միջոցները արդյունվետ չեն եղելկամ հավանական չէ, որ դրական արդյունք կունենան։
Արտամարմնային առաջին բարեհաջող բեղմնավորման արդյունքում 1978 թվականին ծնվելէ Լուիզա Բրաունը։Նա ծնվել է բնական ցիկլի դեպքում կիրառված արտամարմնային բեղմնավորմամբ, երբ չի կատարվել օվուլյացիայի խթանում։
2010 թվականին ֆիզիոլոգ Ռոբերտ Գ․ Էդվարդսն արժանացավ բժշկության կամ ֆիզիոլոգիայի Նոբելյան մրցանակի։ Անպտղության բուժման այս մեթոդը մշակվել է հենց նրա և Պատրիկ Սթեփթոյի համատեղ ջանքերով։ Պատրիկ Սթեփթոյի թեկնածությունը չի դիտարկվել, քանի որ Նոբելյան մրցանակը չի շնորհվում հետմահու ։Ձվաբջջի դոնորության և արտամարմնային բեղմնավորման շնորդիվ դեռ հղիանալ կարող են այն կանայք, ովքեր այլևս վերարտադրողական տարիքում չեն կամ դաշտանադադարի փուլում են։
2004 թվականին Ադրաիանա Իլիեսկուն ծննդաբերել է 66 տարեկանում։ Նա ամենատարեց կինն է, ով հանդիսացելէ ձվաբջջի դոնոր և ծննդաբերել արտամարմնային բեղմնավորման մեթոդի կիրառման արդյունքում։ ԱԲ մեթոդի կիրառման շնորհիվ շատ կանայք կարող են հղիանալ առանց պտղաբերության բուժումներ ստանալու ։ 2012 թվականին հաշվարկվել է, որ արտամարմնային բեղմնավորման և վերարտադրությանն օժանդակող այլ տեխնոլոգիաների կիրառմամբ ամբողջ աշխարհում ծնվել է 5 միլիոն երեխա ։
Ծանոթագրություններ
Կատեգորիա:Սաղմնաբանություն Կատեգորիա:Գինեկոլոգիա Կատեգորիա:Հղիություն Կատեգորիա:Մանկաբարձություն Կատեգորիա:Բրիտանական հայտնագործություններ
Սքիթ Ուլրիխ
Բրայան Ռեյ «Սքիթ» Ուլրիխ (Bryan Ray «Skeet» Ulrich, ), ամերիկացի դերասան։ Առավել հայտնի է «Ճիչ» և «Կախարդություն» (երկուսն էլ 1996 թվական) ֆիլմերում, ինչպես նաև Էֆ Պի Ջոնսի դերում «Ռիվերդեյլ» հեռուստասերլիալում։
Վաղ տարիներ
Բրայան Ռեյ Տրաութը ծնվել է Վիրջինիա նահանգի Լինչբերգ քաղաքում և մեծացել է Հյուսիսային Կարոլինայի Կոնկորդ քաղաքում՝ իր մոր՝ Քերոլին Էլեյն Վաքսի հետ (ծնված Ռադդ), որը ղեկավարում է «Sports Management Group»-ի հատուկ մարքեթինգային գործակալությունների ցանցը։ Ուլրիխի հայրը ռեստորատոր էր ։ Բրայանի մայրական գծով հորեղբայրը՝ NASCAR-ի նախկին ավտոարշավորդ Ռիչարդ Ռադդն էր, իսկ նրա պապը նույն մայրական գծով եղել է «Al Rudd Auto Parts»-ի նախագահ սըր Էլվին Ռեյ Ռադդը ։ Բրայանը ուներ ավագ եղբայր։ Երբ Բրայնը 8 տարեկան էր, նրանց մայրը, որը մինչ այդ բաժանվել էր իրենց հորից, ամուսնացավ NASCAR-ի նախկին ավտոարշավորդ Դոնալդ Քեյթ Ուլրիխի հետ, ով Բրայանին և Ջեֆրիին տվեց իր ազգանունը։ 1982 թվականին Քերոլինան բաժանվեց Դոնալդ Թրամփի հետ, ապա ամուսնացավ Էդվարդ Լյուիս Վաքսի հետ ։ «Սքիթ» մականունը ծագում է «Սքիթեր» մականունից, որը նրան բեյսբոլի կրտսեր լիգայում տվել է իր մարզիչը փոքր աճի պատճառով։ Նա վատ առողջություն է ունեցել, թոքաբորբի բազմաթիվ նոպաների է ենթարկվել և սրտի բաց վիրահատություն է տարել10 տարեկանում։
Ուլրիխն ավարտել է հյուսիս-արևմտյան Կաբարրուսի միջնակարգ դպրոցը, որտեղ հաջողությունների է հասել ֆուտբոլում։ Ուիլմինգթոնի Հյուսիսային Կարոլինայի համալսարանի նախնական ընդունումից հետո ծովային կենսաբանության ուսումնասիրության համար նա անցել է Նյու Յորքի համալսարան և հետագայում նկատվել է դրամատուրգ Դեյվիդ Մեեդի կողմից։
Կարիերա
Էկրանին հայտնվելու վաղ տարիներին նա նշված չի եղել «Ուիքենդը Բեռնիի մոտ» և «Նինձյա կրիաներ» ֆիլմերի վերնագրերում։ «Atlantic Theater Company»-ին որպես աշակերտ միանալուց հետո Ուլրիխը հանդես է եկել խմբի հետ, որտեղ նրան նկատել է տնօրեն Սթեյսի Կոհրամը։ Նա նրան ուղարկել է «CBS School Break Special» դպրոց։ Նրա օգնությամբ 1996 թվականին նա ստացել է իր առաջին նշանակալի դերը «Տղաներ» ֆիլմում՝ Վայնոնա Ռայդերի չթողարկված բոյֆրենդի համար։ Նույն թվականին նա Նիվ Քեմփբելի հետ հայտնվել է «Կախարդություն» ֆիլմում։ Նիվ Քեմփբելի հետ նա նկարահանվել է Ուես Քրեյվենի սլեշերում՝ «Ճիչը», որն ավելի ուշ թողարկվել է նույն տարում, և որը դարձել է նրա ամենահայտնի դերը։ 1998 թվականին նա նկարահանվել է «Նյուտոնի տղաները»։ Ուլրիխը Քյուբա Գուդինգ Կրտսերի հետ նկարահանվել է «Սառը գործոն» ֆիլմում։ Նա խաղացել է էմոցիոնալ հակասական գեյ-ժիգոլոյի դերը «Ավելի լավ չի լինում» ֆիլմում («Ճիչ»-ի իր գործընկեր դերասան Ջեյմի Հարվիի հետ միասին)։ Նա նկարահանվել է Յուվենալիայի՝ ստիգմատներով երիտասարդի, իսկ հետո բուժվողի դերում՝ Փոլ Շրյոդերի «Հպում» ֆիլմում, և նա հայտնվել է «Ուղևորություն դեպի սատանա» ֆիլմում, ռեժիսոր Էնգ Լիի՝ ԱՄՆ-ում քաղաքացիական պատերազմի մասին դրամայում։ 2000 թվականին նա խաղացել է համակարգչային հաքեր Քևին Միտնիկի «Կոտրում» ֆիլմում։
Փնտրելով Դորիին
«Փնտրելով Դորիին» մուլտֆիլմը 2016 թվականին թողարկված ամերիկյան 3D համակարգչային անիմացիոն կատակերգություն, որն արտադրվել է Փիքսար անիմացիոն ստուդիայում և թողարկվել է Walt Disney Pictures-ի կողմից։ Ֆիլմի հիմքը հանդիսացել է 2003 թվականին թողարկված «Փնտրելով Նեմոյին» մուլտֆիլմը։ Էնդրյու Ստանտոնը, ով առաջին ֆիլմի ռեժիսորն էր, դարձավ ֆիլմի ռեժիսորն ու սցենարիստը ։ Նրա հետ աշխատել են Անգուս Մակլենը և Բոբ Պիտերսոնը ։ Ֆիլմը հնչյունավորել են Էլեն Դեջեներեսը, Ալբերտ Բրուկսը, Հայդեն Ռոլենսը, Էդ Օ'Նիլը, Քեթլին Օլսոնը, Թայ Բարելը, Դայան Քիթոնը և Յուջին Լևին։
Հրաչիկ Աբգարյան (այլ կիրառումներ)
Հրաչիկ Աբգարյան անունը կարող է վերաբերել հետևյալ անձանց՝
Փնտրելով Դորիին
Մուլտֆիլմն ամնեզիա ունեցող Դորի ձկան մասին է, ով փնտրում է իր ծնողներին ։ Ճանապարհին նրան բռնում են և տանում Կալիֆոռնիայի հանրային ակվարիում, որտեղից Նեմոն և Մարլինը փորձում են նրան ազատել ։
Ֆիլմի պրեմիերան տեղի է ունեցել Լոս Անջելեսի Էլ Կապիտան թատրոնում 2016 թվականի հունիսի 8-ին, իսկ ԱՄՆ-ում՝ հունիսի 17-ին ։ Այն արժանացել է շատ դրական արձագանքների և ունեցել 642.8 միլիոն դոլլար շահույթ ։
Սյուժե
Առաջին ֆիլմի դեպքերից մեկ տարի անց Դորին ցանկանում է հիշել իր ծնողներին։ Լսելով Պարոն Գրեյի՝ միգրացիայի վերաբերյալ դասախոսությունն այն մասին, թե տուն վերադառնալու համար ծովային կենդանիներն օգտագործում են բնազդները, Դորին որոշում է իր բնազդի միջոցով գտնել ծնողներին, ովքեր ապրում են Կալիֆոռնիա նահանգի Մորե Բայ քաղաքի մարգարտում։ Մարլինը սկզբում չի համաձայնում նրան թողնել օվկիանոսում մենակ, բայց հիշելով Նեմոյին ժամանակին կորցնելու և այդ ցավի մասին, նա ի վերջո համաձայնում է աջակցել։ Դորին, Նեմոն և Մարլինը միասին օվկիանոսով ուղևորվում են Կալիֆոռնիա։ Եռյակը հայտնվում է նավաբեկման գոտում, որտեղ նրանք ստիպված էին փախչել հսկա կաղամարից, ով համարյա սպանում էր Նեմոյին։ Մարլինը Դորիին է մեղադրում։ Դորին ստիպված մենակ է շարունակում ճանապարհը՝ հայտնվելով Կալիֆոռնիայի ծովային կյանքի ինստիտուտում։
Դորին այդ ինստիտուտում հանդիպում է յոթոտնանի կարմիր ութոտնուկի՝ Հենկին։ Հենկը նրան ասում է, որ այդտեղ գտնվող բոլոր ձկները պետք է տեղափոխեն Քլիվլենդ։ Քանի որ Հենկը վախենում էր վայրի աշխարհից, որովհետև այնտեղ շատ վտանգների է հանդիպել, նա նախընտրում էր ապրել անվտանգ ակվարիումում։ Ութոտնուկը համաձայնվում է օգնել նրան վերադառնալ իր ծնողների մոտ այն պայմանով, որ Դորին նրան կտա իր պիտակը, որով նշում էին ակվարիում տեղափոխելու ենթակա ձկներին։ Օգնության համար նա նաև դիմում իր ընկերներ կետ Դեսթինիին և բևեռային դելֆին Բեյլիին։ Հասնելով իր հին տուն՝ նա պարզում է, որ իր ցեղատեսակի ձկները գնացել են Քլիվլենդ։ Այդ ժամանակ Մարլինը և Նեմոն փորձում են փրկել Դորիին, նրանք օգնության համար դիմում են ծովառյուծներ Ֆլույքին և Ռուդերին, ովքեր նրանց ծանոթացնում են սևակտուց բադի՝ Բեքիի հետ։ Բեքին նրանց դույլով մտցնում է ինստիտուտ, Մարլին ու Նեմոն սկսում են փնտրել Դորիին։
Դորին հայտնվելով իր ցեղատեսակի ձկների ակվարիումում, պարզում է որ նրա ծնողները շատ շուտ եկել էին այդ ինստիտուտ նրան փնտրելու համար, բայց չգտնելով հետ են վերադարձել։ Մարլինը և Նեմոն փորձում են նրան օգնել, բայց Դորին կրկին մենակ է մնում օվկիանոսում։ Դորին տեսնում է խխունջների երկար շարք և գնում է դրանց ուղղությամբ, ինչի արդյունքում գտնում է իր ծնողներին՝ Ջենիին և Չարլիին։ Նրանք Դորիին ասում են, որ երկար ժամանակ նրան փնտրել են ինստիտում, բայց որոնումները ապարդյուն էին, և նրանք որոշեցին շարել խխունջներ, որպեսզի Դորին կարողանա գտնել նրանց։ Դորին շատ է ուրախանում իր ընտանիքին գտնելու առիթով, սակայն հանկարծակի հիշում է, որ նա պետք է փրկի Նեմոյին և Մարլինին։
Դեսթինին և Բեյլին փախչում են իրենց ակվարիումից, որպեսզի օգնեն Դորիին։ Դեսթինին իր պոչի միջոցով Դորիին թռցնում է օդ՝ բեռնատարին հասնելու համար։ Նրան հաջողվում է փրկել իր ընկերներին, բայց նա հետ է մնում, քանի որ բեռնատարի դուռը փակում են։ Դորին Հենկին համոզում է, որ բաց օվկիանոսում ապրելը այդքան էլ վատ չէ և Հենկը համաձայնում է նրան կրկին օգնել փախչել։ Միասին աշխատելով՝ նրանք կարողանում են հայտնվել օվկիանոսում՝ բեռնատարում գտնվող մյուս ձկների հետ։ Մարլինը, Նեմոն, Դորին, Հանկը, Դեսթինին և Բեյլն վերադառնում են իրենց բնակավայր՝ Մեծ Արգելախութ։
Հնչյունավորող կազմ
• 2
Արտադրություն
Դիսնեյը սկզբում որոշել էր նկարահանել մուլտֆիլմը, առանց Փիքսար ստուդայի՝ աշխատելով Circle 7 Animation-ի հետ։ Բայց 2006 թվականին այդ ստուդիան փակվեց  ։
2012 թվականի հուլիսին հայտարարվեց, որ Էնդրյու Ստանտոնը պատրաստվում է նկարահանել «Նեմոյի որոնումներում» մուլտֆիլմի շարունակությունը, Վիկտորիա Ստրասը ասաց, որ այն կհրապարակվի 2016 թվականին ։ Սակայն Էնդրյու Ստանտոնը իր թվիթերյան գրառումում ասաց,որ պետք չէ հավատալ ամեն մի հրապարակմանը ։ Ըստ 2012 թվականի The Hollywood Reporter-ի հայտարարության, Էլեն Դեջեներեսը բանակցություններ է վարում Դիսնեյի հետ՝ Դորին հնչյունավորելու համար ։ 2013 թվականի փետրվարին Ստանտոնը հաստատեց, որ Ալբերտ Բրուկսը կհնչյունավորի Մարլինին ։
2015 թվականի նոյեմբերի 25-ին հաստատվեց,որ Էլեն Դեջեներեսը կհնչյունավորի Դորիին ։ «Էլեն Դեջեներսի շոու» հաղորդման ժամանակ Դեջեներեսը ասաց. "Ես այս օրվան սպասել եմ շատ, շատ, շատ, շատ երկար։ Ես գիտեմ, որ Փիքսարի աշխատակիցները զբաղված են «Խաղալիքների պատմություն 16» մուլտֆիլմի ստեղծումով։ Բայց այնդքան ժամանակը, որի ընթացքում նրանք ստեղծում էին մուլտֆիլմը իրոք մեծ գնահատականի է արժանի։ Սյուժեն ուղղակի հիանալի էր ու ես միանգամից սիրեցի Դորիի կերպարը ։"
2016 թվականին, իր հարցազրույցում Ստանտոնը ակնարկեց, թե ինչի մասին է լինելու ֆիլմը   ։ 2013 թվականի սեպտեմբերի 15-ին հայտարարեցին, որ ֆիլմը կթողարկվի 2016 թվականի հունիսի 7-ին ։
Սքիթ Ուլրիխ
Կարիերա
Հեռուստատեսությամբ Ուլրիխը նկարահանվել է ABC-ի «Հրաշք» կարճամետրաժ սերիալում և հայտնվել է «Արևմուտք» մինի-սերիալում։ 2005 թվականին Ուլրիխը Քերի Ռասելի հետ խաղացել է «Սովորական մոգություն» սերիալում։ Ուլրիխը նկարահանվել է Ջեյք Գրինի դերում «Երիքոն» դրամայում, որի պրեմիերան տեղի է ունեցել 2006 թվականի սեպտեմբերի 20-ին, իսկ սերիալը ավարտվել է 2008 թվականի մարտի 25-ին։
Ուլրիխը «C.S.I.. Հանցագործության վայրը Նյու Յորք» սերիալի հրավիրված աստղն էր բարդ և խորապես անհանգստացած մարդասպանի դերում։ Դրվագի հեռարձակումը տեղի է ունեցել 2009 թվականի հոկտեմբերի 7-ին ։
Անձնական կյանք
1997 թվականի հոկտեմբերի 5-ին Ուլրիխն ամուսնացել է անգլիացի դերասանուհի Ջորջինա Քեյթսի հետ, որին նա հանդիպել էր «Օսկար»-ի հանձնման արարողության ժամանակ։ Նրանց փոքրիկ հարսանիքի արարողությունը տեղի է ունեցել Վիրջինիայի Մեդիսոն շրջանի ֆերմայում, և հյուրերն են եղել միայն հրավիրված քահանան և նրանց շունը։ Նրանք միասին ունեն երկու երեխա՝ Ջեյքոբ Դիլանը և դուստրը՝ Նեյլա Ռոուզը (ծնվել է 2001 թվականին)։ Սքիթն ու Ջորջինան ամուսնալուծվել են 2005 թվականի հունիսի 23-ին՝ վկայակոչելով անհաշտ տարաձայնությունները։
2012 թվականի մայիսի 6-ին Ուլրիխն ամուսնացել է Ամելիա Ջեքսոն-Գրեյի հետ, ամուսնալուծվել է 2015 թվականին։ 2016-ից դերասանն ունեցել է մոդել Ռոզա Կոստայի հետ սիրավեպ, 2017-ի նոյեմբերին այն դադարեց։
Արտաքին հղումներ
Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Ամերիկացի հեռուստատեսային դերասաններ Կատեգորիա:Նյու Յորքի համալսարանի շրջանավարտներ Կատեգորիա:Դերասաններ այբբենական կարգով Կատեգորիա:Ամերիկացի տղամարդ կինոդերասաններ Կատեգորիա:Ամերիկացի կինոպրոդյուսերներ
Փնտրելով Դորիին
Սաունդթրեք
Finding Dory: Original Motion Picture Soundtrack մուլտֆիլմի սաունդթրեքային ալբոմն է, որի կոմպոզիտորը Թոմաս Նյումանն է ։ Թողարկվել է 2016 թվականի հունիսի 17-ին ։
2016 թվականի մայիսի 20-ին Սիա Ֆուրլերը կատարեց Նաթ Քինգ Քոլի «Unforgettable» երգը՝ «Էլեն Դեջեներեսի շոու»-ի ժամանակ և որոշ ժամանակ անց հայտարարվեց, որ այն կդառնա ֆիլմի սաունդթրեքը։
Թողարկում
«Փնտրելով Դորիին» ֆիլմի պրեմերիան տեղի է ունեցել 2016 թվականի հունիսի 8-ին՝ Լոս Անջելեսի Էլ Կապիտան թատրոնում, իսկ հունիսի 17-ին՝ ԱՄՆ-ում ։ 2016 թվականի ապրիլին հայտարարվեց, որ ֆիլմի սկզբից առաջ կցուցադրվի Ալան Բարիլարոյի կարճամետրաժ «Սրինգահար» ֆիմը ։ Հունիսի 18-ին ՄԹ-ում ֆիլմը ցուցադրվեց Եդինբուրգի միջազգային կինոփառատոնում  ։
Շահույթ
Ըստ 2016 թվականի հունիսի 19-ի տվյալների, ֆիլմը ունեցավ 135.1 միլիոն դոլլար շահույթ՝ Հյուսիսային Ամերիկայում և 50.7 միլիոն դոլլար՝ ԱՄՆ-ից դուրս, կազմելով 642.8 միլիոն դոլլար ։
Հյուսիսային Ամերիկա
ԱՄՆ-ում և Կանդայում ֆիլմի պրեմերիան տեղի է ունեցել հունիսի 17-ին, այդ օրը ֆիլմ շահույթը կազմեց 110–120 միլիոն դոլլար   ։ Այն բոլոր կինոթատրոններում արժանացել է դրական կարծիքների   ։ Ամենամեծ շահույթը ֆիլմը ունեցավ հենց ԱՄՆ-ում ։ Ֆիլմի պրեմերիան նաև Դիսնեյի երկրորդ ամենամեծ բացման արարողությունն էր՝ առաջինը Կարիբյան ծովի ծովահենները։ Մեռյալի սնդուկը ֆիլմի պրեմերիան էր ։ Այն դարձավ 2016 թվականի չորրորդ անիմացիոն ֆիլմը և հինգերորդ ֆիլմը, որի շահույթը գերազանցել է 100 միլիոն դոլլարը ։ Այն հունիս ամսվա երկրորդ լավագույն ֆիլմն էր՝ առաջինը «Աշխարհը յուրայի դարաշրջանում» ֆիլմ է ։
Հյուսիսային Ամերիկայից դուրս
Հյուսային Ամերիկայից դուրս, այն թողարկվել է ավելի քան 29 երկրներում ։
Քննադատություններ
Uproxx ընկերության քննադատ Մարկ Ռայանը ֆիլմին դրական արձագանք տվեց, ասելով. «Ես երբեք չէի կարծում, որ կթողարկվի «Փնտրելով Նեմոյին» ֆիլմի շարունակությունը և ցանկանում եմ ասել, որ այս ֆիլմը ինձ ավելի շատ հաճույք պատճառեց, քան նախորդը։ Այն նույնիսկ ինձ ստիպեց լաց լինել» ։ Նյու Յորք Թայմս ամսագրի քննադատ Ա. Սկոտը ասաց, որ ֆիլմում բացակայում է «շլացուցիչ ինքնատիպությունը», բայց ավելացրել է «այն ստեղծում է հաճելի մթնոլորտ և կա շատ լավ հումոր» ։ Variety ամսագրի խմբագիր Օուեն Գլեյբերմանը գրել է. «Սա այն ֆիլմն է, որը կարող է մեզ պարգևել անսահման ծիծաղ և արցունքներ» ։ Rolling Stone ամսագրի քննադատ Ջո Մորգենշտենը ֆիլմին 4 աստղից տվել է 3.5-ը և ասաց, որ ֆիլմը լի է հումորով և հուզիչ տեսարաններով, բայց նա սպասում էր ավելին ։
Արտաքին հղումներ
Կատեգորիա:2016 մուլտֆիլմեր Կատեգորիա:2016 ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան մուլտֆիլմեր Կատեգորիա:Ամերիկյան ընտանեկան ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:Ուոլթ Դիսնեյ ստուդիայի մուլտֆիլմեր Կատեգորիա:Մուլտֆիլմեր կենդանիների մասին Կատեգորիա:Pixar-ի լիամետրաժ մուլտֆիլմեր Կատեգորիա:IMAX ֆիլմեր Կատեգորիա:Ամերիկյան եռաչափ ֆիլմեր Կատեգորիա:Ամերիկյան ֆիլմեր Կատեգորիա:Walt Disney Pictures ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:3D մուլտֆիլմեր Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Զենք և մարդ
«Զենք և մարդ» (Arms and the Man), Բեռնարդ Շոուի կատակերգություններից մեկը՝ բաղկացած երեք գործողությունից։ Հաճախ բեմադրվել է «Շոկոլադե զինվորիկ» անվամբ (Chocolate Cream Soldier):
«Զենք և մարդը» Շոուի «Հաճելի պիեսներ» շարքի առաջին պիեսն է (1894-1896), մյուս երեքը «Կանդիդա», «Ճակատագրի ընտրյալը», «Կապրենք՝ կտեսնենք» պիեսներն են։ Այս պիեսի գաղափարական հիմքը Շոուի ձգտումն էր մերկացնելու իրականությունն աղճատող ռոմանտիկ վերաբերմունքը կյանքի նկատմամբ (հատկապես պատերազմի կեղծ իդեալականացումը)։ Շոուն կոչ է անում այդ աշխարհայացքին հակադրել ռացիոնալ ռեալիզմը, «իրականության փիլիսոփայությունը», քանի որ միայն դրանք են ունակ առաջադրել իրական խնդիրներ և տալ դրանց լուծումները։
Վառ, ուրախ և սրամիտ այս կատակերգությունը Շոուի առաջին պիեսն էր, որը կոմերցիոն մեծ հաջողություն ունեցավ, ընդ որում՝ ոչ միայն Մեծ Բրիտանիայում։ Դրա շնորհիվ Շոուի՝ որպես առաջնակարգ կատակերգակի համբավը տարածվեց ամբողջ աշխարհով։ Տարբեր տարիներին այս պիեսում խաղացել են այնպիսի հայտնի դերասաններ, ինչպիսիք են Լոուրենս Օլիվիեն, Ռալֆ Ռիչարդսոնը, Մառլոն Բրանդոն, Ջոն Գիլգուդը։
Պիեսը մի քանի անգամ էկրանավորվել է, դրա մոտիվներով գրվել է երկու օպերետ։
«Զենք և մարդ» պիեսը բեմադրվում է նաև մեր օրերում՝ տարբեր երկրներում։
Ստեղծման պատմություն և բեմադրություններ
1893 թվականին հայտնի դերասանուհի Ֆլորենս Ֆարը գլխավորում էր լոնդոնյան Ավենյու թատրոնը։ Բախվելով խաղացանկի պակասի խնդրին՝ նա պատվիրում է մի քանի «նոր դրամատուրգների», այդ թվում՝ իր ընկեր 37-ամյա Շոուին, գրել հանրամատչելի կատակերգություն։ Այդ ժամանակ Շոուն արդեն որոշակի, թեև սկանդալային, ճանաչում էր ձեռք բերել «քրիստոնեական սոցիալիզմի» ոգով գրված իր ««Տհաճ պիեսներ» շարքի շնորհիվ։ 1894 թվականին Շոուն թատրոն ներկայացրեց իր «Զենք և մարդ»՝ հակառազմական և հակառոմանտիկ կատակերգությունը։
Պիեսի անվանումը վերցված է Վերգիլիոսի «Էնեական» պոեմի նախաբանից. «Զզէնս եւ զայրն երգեմ» դասական քաղվածքը, Շոուի մոտ որպես ծաղրանք է հնչում, քանի որ պիեսի նպատակներից մեկը ռոմանտիկ հերոսականության պսակազերծումն էր ։
Ի սկզբանե Շոուն ցանկացել է պատկերել ռազմական ընդհարում պայմանական մի երկրում, բայց ի վերջո ներկայացրել է գործողությունների կատարման հստակ ժամանակ ու վայր. 1885 թվականի նոյեմբեր, սերբ-բուլղարական պատերազմ։ Շոուն շատ բարեխղճորեն էր վերաբերվում ռազմական բնույթի մանրամասնություններին, նա ուսումնասիրել է ականատեսների վկայությունները, լրագրերում տպագրված հոդվածները։ Պիեսում նշված մի շարք ազգագրական մանրամասնություններ ևս հավաստի են՝ ներառյալ բուլղարական անուններն ու ազգանունները (այնուամենայնիվ տառադարձական որոշ անճշտություններ եղել են, իսկ Լուկան (Louka) Շոուն կիրառել է որպես կնոջ անուն): Ռայնայի նախատիպը, Շոուի խոստովանությամբ, ակտիվիստ Աննի Բեզանտն է եղել։
1894 թվականի բեմադրության մեջ Ֆլորենս Ֆարը խաղացել է սպասուհու՝ Լուկայի դերը։ Շոուի ձևակերպմամբ հանդիսատեսի մոտ պիեսի հաջողությունը «խոստումնալից» էր. պրեմիերայի ժամանակ հանդիսականները բուռն ծափահարություններով հեղինակին բեմ են կանչում։ Պահպանված մի պատմության համաձայն, երբ հանդիսականներից մեկը, ներկայացումից դժգոհ մնալով, Շոուի բեմ բարձրանալու ժամանակ սուլել է, վերջինը սառնասրտորեն պատասխանել է նրան. «Բարեկամս, ես Ձեզ հետ լիովին համաձայն եմ, բայց ինչ արած՝ մենք փոքրամասնություն ենք» ։
Պիեսը թատրոնի խաղացանկում է եղել 1894 թվականի ապրիլի 21-ից հուլիսի 7-ը, այնուհետև նորից վերսկսվել է, բեմադրվել Մեծ Բրիտանիայի այլ թատրոններում ևս, նաև դրա սահմաններից դուրս։ Նյու Յորքում գլխավոր դերը խաղացել է Ռիչարդ Մանսֆիլդը։
Առաջին գործողություն
Գործողությունները կատարվում են բուլղարա-սերբական սահմանից ոչ հեռու գտնվող բուլղարական քաղաքում, որտեղ ապրում է Պետկովների հարուստ ընտանիքը, 1885 թվականի նոյեմբերի վերջին։ Գեղեցկուհի Ռայնան մտահոգվում է իր փեսացու Սերգեյի ճակատագրի համար, ով պատերազմում էր ոչ հեռու։ Մայրը նրան հայտնում է, որ բուլղարական բանակը քիչ առաջ հաղթանակ է տարել Սլիվնիցայի մարտում, ընդ որում՝ Սերգեյը առաջինն է, առանց հրահանգի, սկսել հարձակումը, և համարձակորեն դուրս եկել թշնամական հրետամարտկոցների դեմ։ Սերբերը խուճապի են մատնվում և թաքնվում որտեղ պատահի։
Իր փեսացուի սխրանքից հիացած Ռայնան միայնակ է մնում։ Անսպասելիորեն պատշգամբով սենյակ է մտնում ինչ-որ տղամարդ՝ սերբական համազգեստով։ Այդ նույն ժամանակ տան դուռը թակում է պահակախումբը՝ որը փնտրում է թշնամական բանակի զինվորների։ Ռայնան խղճալով փախստականին՝ նրան թաքցնում է և ճանապարհում պահակախմբի անդամներին։
Տղամարդը ներկայանում է՝ նա փորձառու վարձկան զինվոր է, իր զենքը լիցքավորված չէ, փամփուշտների փոխարեն նա իր մոտ շոկալադներ է պահում, որովհետև կարծում է, որ մարտում դրանցից ավելի շատ է օգուտը։
Կապիտանը Ռայնային բացատրում է, որ Սերգեյի խիզախ հարձակումը սերբերի վրա ոչ այլ ինչ էր, եթե ոչ ինքնակործան անմտություն, և նրա այդ արարքը հաջողությամբ պսակվեց միայն այն պատճառով, որ սերբական գնդացրերը լիցքավորված էին սխալ տրամաչափի փամփուշտներով։ Ռայնան վհատված է, պարզվում է, որ այն ինչ նա հերոսություն էր համարում, իրականում անմտություն էր, իրական պատերազմը բոլորովին նման չէր իր պատկերացրածին։
Ուժասպառ եղած կապիտանը քնում է։ Առավոտյան Ռայնան նրան տալիս է հոր սերթուկը, որի գրպանում դնում է իր լուսանկարը՝ «Իմ շոկոլադե զինվորիկին» գրությամբ, և ճանապարհում։
Երկրորդ գործողություն
Գործողությունները տեղի են ունենում 1886 թվականի մարտին։ Պատերազմն ավարտված է, հաշտությունը՝ կնքված, բանակը՝ զորացրված։ Տուն են վերադառնում Պավել Պետկովը և Ռայնայի փեսացուն՝ Սերգեյը։ Ռայնայի և Սերգեյի ռոմանտիկ հարաբերությունները շարունակվում են, չնայած Ռայնան չի կարողանում մոռանալ իր կողմից փրկված փախստականին, իսկ Սերգեյին ավելի շատ դուր է գալիս ոչ թե Ռայնան, այլ սպասուհի Լուկան։
Հայտնվում է կապիտանը՝ նախկին փախստականը․ նրա անունը Բլյունչլի է, նա եկել էր սերթուկը Ռայնային վերադարձնելու պատրվակով։
Պետկովը ճանաչում է Բլյունչլիին՝ նրանք քիչ առաջ էին փոխանակել գերիներին և ընկերացել։ Բլյունչլիին ընդունում են որպես հյուրի։
Երրորդ գործողություն
Պետկովների տան գրադարանում Բլյունչլին և Սերգեյն աշխատում են փաստաթղթերի վրա՝ ձևակերպելով հաշտության պայմանագրի մանրամասները։ Դրանից հետո Սերգեյը սեր է խոստովանում Լուկային, վերջինս էլ հայտնում է, որ Բլյունչլին անտարբեր չէ Ռայնայի նկատմամբ։ Սերգեյը մենամարտի է հրավիրում Բլյունչլիին, այդ մասին իմանալով՝ Ռայնան իր հերթին Սերգեյին մեղադրում է Լուկային սիրահետելու մեջ։ Մենամարտը չեղարկվում է, կեղծ ռոմանտիկ կեցվածքները մի կողմ են նետվում։ Ռայնան իր համար անսպասելի բացահայտում է, որ ինքն իրեն նման լինելը՝ գրքային որևէ հերոսուհու նմանակելուց ավելի հեշտ է։ Սերգեյը նույնպես նույն հետևությունն է անում և դառնորեն արտահայտում. «Օ՜, պատերազմ, պատերազմ։ Այն հայրենասերների և հերոսների պատրանքն է։ Այն խաբեություն է, Բլյունչլի, նույնպիսի դատարկ կեղծիք, ինչպիսին սերն է»։ Ամեն տեսակ ռոմանտիկ պայմանականություններից ազատված՝ Սերգեյը հայտնում է իր և Լուկայի նշանադրության մասին։
Օրիա (Ապուլիա)
Օրիա  (Oria), կոմունա Իտալիայում։ Գտնվում է Ապուլիա մարզում՝ Բրինդիզի գավառում։ Բնակչությունը կազմում է 15 365 մարդ, բնակչության խտությունը կազմում է 185 մարդ/կմ²։ Զբաղեցնում է 83 կմ² մակերես։ Փոստային ինդեքս՝ 72024, հեռախոսային կոդ՝ (+39) 0831։
Զենք և մարդ
Երրորդ գործողություն
Բլյունչլին, սերթուկի գրպանում հայտնաբերելով լուսանկարը, գիտակցում է, որ Պետկովների տուն է եկել, որ ևս մեկ անգամ տեսնի Ռայնային, և խնդրում է նրա ձեռքը։ Ռայնայի ծնողները տատանվում են, բայց երբ Բլյունչլին նրանց հայտնում է, որ Շվեյցարիայում մեծ կարողություն է ժառանգել, նրանք համաձայնվում են։
Օրիա (Ապուլիա)
Կոմունայի հովանավորն է սուրբ Բարսոնոֆին, տոնը նշվում է օգոստոսի 30-ին, ինչպես նաև հովանավորներն են սրբեր Կոզման և Դամիանը։
Զենք և մարդ
Գաղափարական-գեղարվեստական շարժառիթներ
«Հաճելի պիեսներ» շարքի նախաբանում, Շոուն հայտարարում է, որ ինքը ռոմանտիզմը դիտարկում է որպես «մեծ մոլորություն», որին պետք է վերաբերվել մեղմ ծաղրանքով կամ արհամարհանքով, և որը պետք է դուրս մղել կյանքից ու գրականությունից։ Նրա կարծիքով, արմատական ռոմանտիզմը անխուսափելիորեն հանգեցնում է հոռետեսության և հիասթափության։ «Զենք և մարդ» պիեսի գլխավոր հերոսը գործնական մարդ է, զերծ ամեն տեսակ իդեալիզմից, նա մարտին ոչ միայն փամփուշտներ էր վերցնում, այլև շոկոլադներ՝ ուժ առնելու համար ։
Օրիա (Ապուլիա)
Ժողովրդագրություն
Բնակչության աճ։
Զենք և մարդ
Գաղափարական-գեղարվեստական շարժառիթներ
Այս դիրքորոշումը Շոուին ուղեկցում է մինչև կյանքի վերջը, օրինակ, «Սուրբ Իոհաննա» պիեսում նա Ժաննա դ'Արկին ներկայացնում է որպես սթափ դատող, խելամիտ աղջիկ, ով զերծ է ամեն տեսակ միստիկայից ու ռոմանտիզմից։
Օրիա (Ապուլիա)
Արտաքին հղումներ
Կատեգորիա:Իտալիայի բնակավայրեր
Զենք և մարդ
Գաղափարական-գեղարվեստական շարժառիթներ
Ռեալիզմի և ռոմանտիզմի պայքարը Շոուն հասկանում էր որպես արմատացած հասարակական նախապաշարմունքների վերացման, գործող կարգի և քաղաքականության լիբերալ իդեալականացման դեմ պայքար։ Վերը նշված նախաբանում, նա ընդդիմանում է «մտացածին բարքերին և բարեվարքությանը»։ Շոուն հայտարարում է․
Ես լավ բաներ շատ եմ տեսնում աշխարհում, և այն շատ արագ է զարգանում, եթե դրան չեն խանգարում իդեալիստները․․․Ըստ իս` կյանքի ողբերգությունը և կատակերգությունը պայմանավորված են ամեն ինչ ոչ թե հավաստի գիտական պատմությունների վրա, այլ մեր չբավարաված կրքերի թելադրանքով կառուցելու մեր փորձերի սարսափելի, երբեմն նույնիսկ անհեթեթ հետևանքներով։
Անգլիացի գրականագետ Ա․ Ուորդը (A. C. Ward) հայտարարել է, որ Շոուի այս կատակերգության ինչպես լուրջ, այնպես էլ հումորային տարրերը, այնքան արդիական են, որ կարծես այն այսօր գրված լինի։ Ուորդն առանձնացրել է պիեսի երկու հիմնական թեմա՝ պատերազմ և ամուսնություն։ Այս երկու թեմաները միավորում է այն փաստը, որ ռոմանտիկ պատրանքները, իրերին իրատեսորեն նայելու անընդունակությունը երկու դեպքում էլ կարող են հանգեցնել աղետալի հետևանքների՝ ինչը և համոզիչ կերպով ցույց է տալիս Շոուն։
Քննադատություն
Ի տարբերություն նախորդ «Տհաճ պիեսներ» շարքի, այս կատակերգությունը չի շոշափում լուրջ սոցիալական խնդիրներ, ուստի բրիտանացի քննադատները դրան համեմատաբար խաղաղասիրաբար վերաբերվեցին։ Քննադատների մի մասը, այնուամենայնիվ, Շոուին մեղադրեց հերոսականությունն ու հայրենասիրությունը ծաղրելու մեջ։ Ուելսի արքայազնը՝ ապագա թագավոր Էդուարդ VII-ը, Շոուի պիեսն անվանեց զրպարտություն զինվորականների հասցեին։ Շատ չանցած՝ Շոուն հանդես եկավ «Ռեալիստ-դրամատուրգը իր քննադատներին» հոդվածով, ընդգծելով, որ չի կարելի իրականությունը խառնել իդեալականացված-թատերականի հետ, իսկ իրական հումանիզմը անքակտելի է ռեալիզմից․ «Պատերազմը, ինչպես գիտենք, առանձնահատուկ ուժեղ է դեպի իրեն ձգում ռոմանտիկական ֆանտազիան»։ Շոուն որպես ռոմանտիզմի և իրականության բախումից առաջացած հիասթափության օրինակ վկայակոչում է Սերվանտեսի «Դոն Կիխոտ» վեպը ։
Ինքը՝ Շոուն, այս պիեսը տարբեր կերպ է գնահատել, մերթ հաստատելով, որ ավելի ուշ գրված իր պիեսներն ավելի լավն են, մերթ այն անվանելով դասական։ Մասնավորապես, 1927 թվականին նա ասել է, որ միայն Առաջին համաշխարհային պատերազմից հետո անգլիացիները «վառոդի հոտը զգալով» համոզվեցին, որ «Զենք և մարդը» դասական և արդիական պիես է ։